TTCL เซ็น MOU รัฐบาลเมียนมา ศึกษาความเป็นไปได้โครงการโรงไฟฟ้า
TTCL เซ็น MOU รัฐบาลเมียนมา เพื่อศึกษาความเป็นไปได้ในการพัฒนาโครงการก่อสร้างโรงไฟฟ้า โดยใช้เวลา 30 เดือน
5 เม.ย. 2560

นายกอบชัย ธนสุกาญจน์ รองประธานเจ้าหน้าที่บริหารและผู้บริหารสายงานการเงินและบัญชี บริษัท ทีทีซีแอล จำกัด (มหาชน) หรือ TTCL เปิดเผยว่า เมื่อวันที่ 3 เม.ย.60 บริษัทได้ร่วมลงนามในบันทึกเพื่อความเข้าใจกับกระทรวงพลังงานไฟฟ้าและอุตสาหกรรม ในฐานะตัวแทนรัฐ Kayin สาธารณรัฐแห่งสหภาพเมียนมา
โดยเนื้อหาในบันทึกความเข้าใจเป็นการให้เอกสิทธิ์ (Exclusive Conduction) การศึกษาความเป็นไปได้ (Feasibility Study Report – FSR) และรายงานรายละเอียดโครงการ (Detailed Project Report – DPR) ในการพัฒนาโครงการก่อสร้างโรงไฟฟ้า Utra Supercritical Coal-Fired Thermal Power Plant ตั้งอยู่ Hpa-An Township รัฐ Kayin  โดยใช้เวลา 30 เดือน